en da en da da da da hu da da da da da da da da da da da da en en en en nl da da da da nl da da da en da en da da da nb tr da nn en en nb
Allan Ohms Input i samfundsdebatten.
Mere om mig – hvem skriver bloggen
Skrevet af: Allan Ohms den 22. september 2018 i Debat, politik & samfund, Erhverv, produkter & CSR Skriv en kommentar 1,002 visninger 0
Jeg holder af Søren Pind. En begavelse. Men lørdag overraskede han mig med sin lørdagsklumme. “De hysteriske strikkekoner har en fest i Danske Bank-sagen” lød overskriften i min højt værdsatte lørdags-berlinger.
Søren Pind anerkender, at hvidvasksagen er “alvorlig”, men hele hans indlæg tager luften ud af dette afdæmpede udsagn og tegner i stedet et billede af en næsten 100% forståelse for “fejlene”. Han skriver ligefrem, at “Danske Bank har ageret klogere end de fleste i den situation”. What – “ageret klogere end de fleste”?? Hvad bygger Pind dette overraskende udsagn på? Jo hør bare: “da sagen blev opdaget, satte man respektrede og uafhængige mennesker som professor & advokat Ole Spiermann og tidl. chef for PET, Jens Madsen” til “at gennemtrawle sagen”… Nej Søren Pind, banken satte sin egen advokat til at gennemgå sagen og bankens advokat fremhæver, at der netop ikke er tale om en uvildig advokatundersøgelse. Undersøgelsen er da også kritiseret fra flere sider. Det er med rette påpeget, at en sådan ikke-uvildig undersøgelse – i kombination med en utilstrækkelig rapport fra Finanstilsynet og en fodslæbende sagsbehandling i SØIK – ikke på nogen måde er tilstrækkelig. En af de “kaglende strikkekoner”, Lasse Lund Madsen, professor i strafferet ved Aarhus Universitet, siger herom: “Vi bliver ikke ret meget klogere på de forhold, som politiet ganske givet vil undersøge”.
I Pinds øjne er den ensidige advokatrapport en ren frifindelse…
Søren Pind undrer sig over at de “kaglende strikkekoner” ikke forstår, at Thomas Borgen kan forlade banken med 14 millioner kroner i hånden. Det fremhæves, at Borgen jo skal betale skat af pengene..! Søren Pind, du skal læse et indlæg i vores avis, skrevet af en af de “kaglende strikkekoner”, erhvervsjournalist Birgitte Erhardtsen. Hun ræsonnerer sig frem til, at det er uforståeligt at Borgen kan slippe af sted med opsigelsesstuntet. Hun hæfter sig ved, at Borgen har bragt landets største bank i uføre og undrer sig derover – på linje med mange.
Thomas Borgen har ikke ruttet med sandheden. Er det ligegyldigt? Nej. Den øverste direktion har svigtet. Danmarks navn er sølet til i hvidvaskskandalen og det rokker alvorligt ved tilliden til den finansielle sektor. “Klogere end de fleste”?
Vi ser et historisk ledelsessvigt, som rammer medarbejdere, kunder og aktionærer. Ingen aktionær har kunnet forudse det, der er sket her. Vi er ført bag lyset. Vi, der også er kunder, mødes med kritiske spørgsmål om hvorfor vi dog ikke forlader Danske Bank. Og medarbejderne sidder frustrerede tilbage og spørger sig selv: “hvad var det, der skete – vores mareridt fra gebyrtiden er overgået og vi kan begynde forfra; slået hjem til start, som det hedder i ludo-sproget”.
Nå jo, mener Søren Pind, der sker jo fejl alle steder… Og det her er i hvert fald bedre end socialismen, belæres vi. Det fungerer godt, altsammen. Vi skal bare holde bøtte, for ellers skal vi kaldes “kaglende strikkekoner” i et tonefald, der betvivler vores integritet og dømmekraft.
Kære Søren Pind. Jeg vil gerne have mig frabedt at blive belært om at jeg er “en kaglende strikkekone” fordi jeg er rystet over et historisk ledelsessvigt i Danmarks største bank, der for ti år siden blev samlet op af staten. Rystet over den manglende erkendelse fra bestyrelsens formand og over, at man ikke har smidt den ansvarlige direktør på porten. Han går stadig rundt i Holmens Kanal og ingen – måske med undtagelse af dig – kan forstå det.
Jeg løber ikke af pladsen, men forbliver kunde i Danske Bank. De medarbejdere i banken jeg bliver betjent af, er lige så flove og lige så frustrerede som alle andre end Søren Pind er det. De gør deres arbejde ordentligt og godt hver dag. De troede allesammen på deres ledelse og de fortjener, at kunderne bliver og tror på, at vi igen kan blive stolte af Danske Bank. Vi skal bakke de svigtde medarbejdere op og vise dem tillid, mens vi venter på en tiltrængt ny og ansvarlig ledelse. Men vi vil have lov til at være flove over det skete. Og til at sige det højt. Vi ønsker os en bank vi kan være stolte over: sådan som Thoms Borgen også i dag udtaler på bankens hjemmside: ” Danske Bank er den største finansielle institution i Danmark og en af de største i Norden. Vores størrelse og indvirkning på de nordiske økonomier gør, at vi har et særligt ansvar. En del af vores rolle og ansvar er at være en solid, stabil og forudsigelig bank, der bidrager til finansiel stabilitet og økonomisk vækst”.
Læs Søren Pinds klumme her på linket
Læs mit svar til Søren Pind i Berlingske (identisk med foranstående)
Næste: Hvidvask er en alvorlig forbrydelse
Advokat advokater Chris Macdonald CSR CSR - virksomheders samfundsansvar Danmark Debat Digte Erhvervslivet Etik Ferie Festival Folkekirken Folkemødet Folketinget Forum Advokater Fri proces Fritid Gode råd innovation Italien Jura kirke Kultur Kunst livet Mediation Mennesker Menneskerettigheder Mindfulness Motion Musik oplevelser Politik Presse og medier Retssikkerhed Roskilde Roskilde Festival samfund Samfundsansvar tanker Tanker Tro Udvikling Verden
Advokat, jura & retssikkerhed
Debat, politik & samfund
Erhverv, produkter & CSR
I form & slib saven
Kirke, tro & tanker
Kunst, kultur & oplevelser
Arkiv Vælg måned november 2020  (1) oktober 2020  (1) september 2020  (1) august 2020  (1) maj 2020  (2) april 2020  (3) marts 2020  (1) december 2019  (1) oktober 2019  (2) september 2019  (2) august 2019  (3) juli 2019  (3) maj 2019  (1) april 2019  (2) februar 2019  (2) januar 2019  (7) december 2018  (1) november 2018  (4) oktober 2018  (3) september 2018  (4) juli 2018  (3) maj 2018  (3) april 2018  (2) marts 2018  (4) februar 2018  (3) januar 2018  (3) december 2017  (1) november 2017  (1) oktober 2017  (2) september 2017  (1) august 2017  (1) juli 2017  (6) juni 2017  (3) maj 2017  (1) april 2017  (6) marts 2017  (1) februar 2017  (5) januar 2017  (8) december 2016  (6) november 2016  (2) oktober 2016  (5) september 2016  (2) august 2016  (3) juli 2016  (6) juni 2016  (3) maj 2016  (2) april 2016  (4) marts 2016  (4) februar 2016  (3) januar 2016  (11) december 2015  (6) november 2015  (7) oktober 2015  (4) september 2015  (4) juli 2015  (3) juni 2015  (1) maj 2015  (2) april 2015  (9) marts 2015  (6) februar 2015  (6) januar 2015  (2) december 2014  (5) november 2014  (5) oktober 2014  (9) september 2014  (9) august 2014  (3) juli 2014  (3) juni 2014  (7) maj 2014  (5) april 2014  (6) marts 2014  (3) februar 2014  (8) januar 2014  (7) december 2013  (15) november 2013  (15) oktober 2013  (8) september 2013  (12) august 2013  (14) juli 2013  (17) juni 2013  (25) maj 2013  (11) april 2013  (5) marts 2013  (5) februar 2013  (13) januar 2013  (12) december 2012  (4) november 2012  (5) oktober 2012  (7) september 2012  (6) august 2012  (4) juli 2012  (17) juni 2012  (13) maj 2012  (18) april 2012  (3) marts 2012  (7) februar 2012  (6) januar 2012  (13) december 2011  (21) november 2011  (22) oktober 2011  (41) september 2011  (45) august 2011  (49) juli 2011  (55) juni 2011  (30) maj 2011  (46) april 2011  (35)
Følg mig på Facebook
Powered by WordPress | Leveret af Groubee
© Copyright 2016, All Rights Reserved